text: ২০২০ সালের ২৯ শে আগস্ট সুইডিশ মালমো শহরে দাঙ্গা শুরু হয়। ডেনিশ নেতার সভা বৈঠক করার অনুমতি প্রত্যাখ্যান ও ২ বছরের জন্য সুইডেনে প্রবেশ নিষিদ্ধ করার বিরুদ্ধে অভিবাসন বিরোধী অতি ডানপন্থী কর্মীদের দ্বারা কুরআন জ্বালানোর প্রতিবাদে ৩০০ জনের শক্তিশালী ভিড় বিক্ষোভ সমাবেশ করে। দাঙ্গাকারীরা টায়ার জ্বালিয়ে দেয়, পাথর নিক্ষেপ করে ও কংক্রিটের অংশ পুলিশে ছুঁড়ে মারে এবং বাসের আশ্রয়কেন্দ্রগুলি ভেঙে দেয়; প্রত্যক্ষদর্শীরা 'আল্লাহু আকবর' এবং 'লা ইলাহা ইলাল্লাহ' চিৎকার শুনেছিল।
  
  ঘটনা 
  ২৬ আগস্ট, ২০২০ তারিখে মালমোর পুলিশ ডেনমার্কের অতিদক্ষিণপন্থী রাজনীতিবিদ এবং ডেনমার্কের চরমপন্থী হার্ড লাইন পার্টির নেতা রাসমাস পালুদানের "নর্ডিক দেশগুলোতে ইসলামীকরণ" নামে একটি সভা করার অনুমতিকে প্রত্যাখ্যান করে। ২৮ আগস্ট তাকে নির্বাসিত করা হয় এবং সুইডেনে তার প্রবেশ নিষিদ্ধ করা হয়।  তা সত্ত্বেও তার সমর্থকরা এই অনুষ্ঠানটি করে, তারা কুরআনের একটি অনুলিপি পুড়িয়ে দেয় এবং বিকালে মালমোর প্রধান চত্বরের কাছে কুরআনের আরেকটি অনুলিপিকে লাথি মারে। বিকেলে।
  
  সন্ধ্যা ৭টার দিকে প্রায় ৩০০ লোক রোসেনগার্ড সেন্ট্রাল শপিং সেন্টারের দক্ষিণে মালমোর আমিরালস্গাতান সড়কে কুরআন জ্বালানোর বিরুদ্ধে একটি বিক্ষোভের জন্য জড়ো হয়, যা শীঘ্রই সহিংস আকার ধারণ করে।
  
  দাঙ্গাকারীরা পুলিশের দিকে কংক্রিট ও পাথরের টুকরো নিক্ষেপ করে, বাস ভাংচুর করে, ল্যাম্পপোস্ট উল্টে দেয় এবং জিনিসপত্র পুড়িয়ে দেয়। ভোর ৩টা পর্যন্ত দাঙ্গা চলতে থাকে। প্রত্যক্ষদর্শীরা 'আল্লাহ্‌ হু আকবর' এবং "লা ইলাহা ইল্লাল্লাহ্‌" চিৎকার শুনতে পান।
  
  ২৯ আগস্ট নরওয়ের অসলোতে ইসলাম বিরোধী এবং ইসলাম সমর্থকদের মধ্যে সহিংস বিক্ষোভ অনুষ্ঠিত হয়।
  
  পরিণতি 
  দাঙ্গায় প্রায় ১৫ জনকে গ্রেফতার করা হয় এবং বেশ কয়েকজন পুলিশ কর্মকর্তা আহত হন।
  
  আরও দেখুন 
  
   সুইডেনে দাঙ্গার তালিকা
   ২০০৮ মালমো মসজিদ দাঙ্গা
   সুইডেনে ইসলাম
   অভিবাসন এবং অপরাধ
   ২০২০ সালের নরওয়ে দাঙ্গা
   কুরআন অপবিত্রকরণ
  
  তথ্যসূত্র
  
  বহিঃসংযোগ
  
  বিষয়শ্রেণী:২০২০ সালে সুইডেনে অপরাধ
  বিষয়শ্রেণী:সাম্প্রদায়িক সহিংসতা
title: ২০২০ সালের সুইডেন দাঙ্গা